Komisijos reglamentas (EB) Nr. 1098/2001
2001 m. birželio 5 d.
iš dalies keičiantis Reglamentą (EEB) Nr. 3149/92, nustatantį išsamias maisto iš intervencinių atsargų tiekimo labiausiai nepasiturintiems asmenims Bendrijoje taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1987 m. gruodžio 10 d. Tarybos reglamentą (EEB) Nr. 3730/87, nustatantį bendrąsias maisto iš intervencinių atsargų tiekimo paskirtoms organizacijoms, jį skirstančioms labiausiai nepasiturintiems asmenims Bendrijoje, taisykles [1] su paskutiniais pakeitimais, padarytais Reglamentu (EB) Nr. 2535/95 [2], ypač į jo 6 straipsnį,
kadangi:
(1) Pagal Komisijos reglamento (EEB) Nr. 3149/92 [3] su paskutiniais pakeitimais, padarytais Reglamentu (EB) Nr. 2760/1999 [4], 3 straipsnį į metinio skirstymo plano, apibrėžto to reglamento 2 straipsnio 1 dalyje, įgyvendinimas tęsiasi nuo spalio 1 d. iki kitų metų rugsėjo 30 d. Atsižvelgiant į patirtį ir norint atsižvelgti į tam tikrus labdaros paskirstymo gavėjams, labiausiai nepasiturintiems asmenims Bendrijoje, reikalavimus, labdaroms organizacijoms reikėtų leisti tęsti paskirstymą iki įgyvendinimo metų spalio 31 d. Tokiu būdu taip pat bus galima sutrumpinti tarpinį etapą tarp dviejų vienas po kito einančių planų įgyvendinimo.
(2) Šiame reglamente numatytos priemonės atitinka susijusių komitetų nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3149/92 3 straipsnio 1 dalis pakeičiama taip:
"1. Planas yra įgyvendinamas nuo spalio 1 d. iki kitų metų rugsėjo 30 d. Tačiau skirstymą labdaroms organizacijoms galima tęsti iki įgyvendinimo metų spalio 31 d."
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2001 m. birželio 5 d.